FIL- BELT VALLETTA : Nhar il- Ġimgħa , 3 ta' Settembru , 2010 , l- Għaqda Poeti Maltin organizzat Lejla ta' Poeżija fejn ħatret lill- kittieba , poetessa u membru tagħha , LINA BROCKDORFF , bħala Membru Onorarju ad vitam . Il- post magħżul kienet is- Sala tal- Arti , Manifattura u Kummerċ fil- Belt Valletta , l- istess sala fejn fl- 1986 l- Għ . M . ħatret l- ewwel grupp ta' Membri Onorarji , li kienu Karmenu Vassallo , l- avukat George Zammit , Ġużè Chetcuti , il- Prof. Ġużè Aquilina , Ġorġ Pisani , l- Imħallef Wallace Gulia u patri Wistin Born . Membri Onorarji li nħatru aktar tard huma V . Pellegrini , Marċel Mizzi L . P . , il- Baruni Kelinu Vella Haber , il- Kan . Joe Mejlaq , Ġianninu Cremona , Peter A . Caruana , Dr. Calmel Mallia u Alfred Palma . Is- serata tmexxiet mis- Segretarju , Charles Magro , filwaqt li l- kantawtur Vince Fabri pprovda siltiet mużikali divertenti u mill- isbaħ . Il- Viċi President , Patrick Sammut , fl- assenza tal- President , Alfred Massa , għamel diskors qasir tal- ftuħ u sostna li l- Għaqda dejjem ippromwoviet il- poeżija , anki billi onorat lill- poeti . Bil- ħatra ta' Lina Brockdorff bħala Membru Onorarju l- Għ . M . onorat lil membru li ta kontribut qawwi lill- qasam letterarju lokali , imma tat spinta biex il- kittieba nisa joħorġu aktar għad- dawl u kitbiethom jiġu apprezzati aktar mill- pubblikaturi u mill- qarrejja . L- attendenza kienet tajba ħafna u kien hemm aktar minn okkażjoni waħda biex il- membri preżenti u persuni oħra li attendew setgħu jaqraw il- poeżiji tagħhom bil- Malti , bl- Ingliż u bit- Taljan . It- temi u l- istili kienu mill- aktar varjati u interessanti . Il- parti ċentrali tas- serata kienet iddedikata lil Lina Brockdorff li ġiet intervistata minn Patrick Sammut dwar l- attività letterarja tagħha . Dan wara li t- Tezoriera , Doris Chircop , qrat bijografija qasira . Wara kien hemm ħin biex Lina Brockdorff taqra xi poeżiji minn tagħha . Inqrat ukoll poeżija ddedikata lilha minn Anthony Farrugia , u miktuba minn Alfred Palma . Fl- aħħar , Brockdorff ingħatat id- Diploma tal- Ħatra bħala Membru Onorarju u medalja kommemorattiva ta' meta l- Għ . M . għalqet għaxar snin mit- twaqqif tagħha . L- istess medalja ngħatat lil Vince Fabri bħala apprezzament tal- kontribut mużikali tiegħu waqt il- lejla ta' poeżija .